Χορέψετε χορέψετε τα νιάτα να χαρείτε 
γιατί σε τούτο το ντουνιά δε θα τα ξαναβρείτε 


Χορέψετε χορέψετε παπούτσια µη λυπάστε 
κι εκείνα ξεκουράζονται την ώρα που κοιµάστε 


Χαρείτε νιοι, χαρείτε νιες, χαρείτε παλικάρια, 
κι εγώ του Χάρου τού ΄βαλα σίδερα στα ποδάρια. 


Ας τραγουδήσω κι ας χαρώ του χρόνου ποιος το ξέρει 
αν θα πεθάνω η θα ζω η θα” μαι σ΄ άλλα µέρη 


Ας τραγουδήσω κι ας χαρώ ας παίξω κι ας γελάσω 
τα νιάτα δεν πουλιούνται πια να τα ξανα αγοράσω 


Όσοι έχουνε καλή καρδιά και τακτικά γλεντούνε 
μονάχα αυτοί τον ψέυτίκο τον κόσμο θα χαρούνε 


Ψηλό κυπαρισσάκι µου η γη σου κάνει αέρα 
τα νιάτα και η λεβεντιά δεν είναι κάθε μέρα 


Να” σαν τα νιάτα δυο φορές τα γηρατειά καμία 
να παιρνα τα πατίνια µου να πάω στην πλατεία 


Τρέχουν τα νιάτα τρέχουνε σα το νερό μπροστά µου 
και πίσω μου τα γηρατειά γίνονται η σκιά µου 


Ωσ’ εἰν΄ η κάθε µας ματιά σπίθα κι ακτινοβόλει 
έτσι και συντοµότερη είν’ η ζωή µας όλη 


Φίλος του χάρου θα γενώ µαζί του να γυρίζω 
των μερακλήδων τη ζωή να τους τηνε χαρίζω 


Σ’ άλλους αρέσει η ανατολή µα µένα αρέσει η δύση 
γιατί μπροστά στο θάνατο είμαστε όλοι ίσοι 


Γλεντάτε φίλοι το ντουνιά κι οληµερίς βραδιάζει 
κι ο χάρος τις ηµέρες µας καλά τις λογαριάζει 


Τον πάνω κόσµο θα γλεντώ μα δεν κατέω ὡς πότε 
όσο θα είναι σφαλιχτές του κάτω κόσμου οι πόρτες 


Ο χάρος τα κληρονομεί τα πλούτη του ανθρώπου 
και του αφήνει να χαρεί μόνο δυο μέτρα τόπου 


Φαίνεται να περνά καλά άνθρωπος σαν πεθάνει 
για δεν εγιάγειρε κανείς παράπονα να κάνει 


Ο χρόνος µε πολιορκεί κι εγώ στα τείχη απάνω 
µε το σπαθί του έρωντα αντίσταση του κάνω 


Τούτες οι μέρες το ΄χουνε τούτες οι εβδομάδες, 
να τραγουδάνε τα παιδιά, να χαίρονται οἱ μανάδες. 


Άραγες έχω µια ζωή ή µια στιγµή ακόµα 
ώσπου να γίνει το κορμί ομάδι µε το χώμα 


